Յոան Գուրկյուֆ

**Յոան Միգել Գուրկյուֆ** (, ֆրանսերեն արտասանություն ; ), ֆրանսիացի ֆուտբոլիստ, կիսապաշտպան, որը խաղացել է Ֆրանսիայի ազգային հավաքականում։ Նա խաղում է հիմնականում որպես հարձակողական կիսապաշտպան, բայց կարող է հանդես գալ նաև որպես հետ քաշվող հարձակվող և նկարագրվել է որպես «իդեալական խաղարկող»։ Նախկին ֆրանսիացի ֆուտբոլիստ Դավիդ Ժինոլան Գուրկյուֆին նկարագրել է որպես իր սերնդի լավագույն ֆրանսիացի խաղացող։ Նրա խաղաոճն ու կարողությունները հաճախ համեմատվում են լեգենդար Զինեդին Զիդանի հետ։ «Օլիմպիկ Լիոն»-ի հետ պայմանագրի ավարտից հետո նա վերադարձել է իր առաջին ակումբ՝ «Ռեն»։

## Կենսագրություն
Գուրկյուֆը Քրիստիան Գուրկյուֆի որդին է, ով եղել է «Լորյանի» նախկին մարզիչը, որտեղ Յոանը սկսել էր իր կարիերան։ 2001 թվականին հետևելով հորը նա միացել է «Ռեն» ֆուտբոլային ակումբին։ Երիտասարդական թիմում առաջադիմելուց հետո Գուրկյուֆը կարճ ժամանակում դարձել է երկրպագուների սիրելին և շուտով հետաքրքրություն է առաջացրել արտասահմանից, ինչը հանգեցրել է նրան իտալական «Միլան» տեղափոխվելուն։ Սակայն Գուրկյուֆը երբեք չի կարողացել ընդգրկվել «Միլանի» մեկնարկային կազմում և շուտով վարձավճարով վերադարձել է Ֆրանսիա՝ «Բորդո»։ Հաջող մրցաշրջանից հետո, որի ընթացքում Բորդոն հաղթել է առաջնությունը և Լիգայի գավաթը, որտեղ Գուրկյուֆը կարևոր դեր է խաղացել, Բորդոն գնել է նրա իրավունքները Միլանից։ 2009 թվականի դեկտեմբերին նա ճանաչվել է Ֆրանսիայի տարվա լավագույն ֆուտբոլիստ։ 2010 թվականի օգոստոսին նա տեղափոխվել է «Լիոն»՝ կնքելով հինգ տարվա պայմանագիր։

## Կարիերա
### Ակումբային
Սկսելով իր կարիերան «Լորյանում», որտեղ նրա հայրը՝ Քրիստիան Գուրկյուֆը, գլխավոր մարզիչն էր, Յոանը 2001 թվականին պայմանագիր է կնքել«Ռենի» հետ։

2003/04 մրցաշրջանում նա խաղացել է 9 խաղ։ Հաջորդ մրցաշրջաններն ավելի հաջող են եղել։ 2005/06 մրցաշրջանում Գուրկյուֆը խփել է 16 գոլ, իսկ «Ռենն» ավարտել է մրցաշրջանը 7-րդ տեղում և նվաճել է տեղ Ինտերտոտոյի գավաթում։

2006 թվականի ամռանը ֆուտբոլիստին գնելու ցանկություն են ունեցել եվրոպական առաջատար ակումբներ, ինչպիսիք են «Վալենսիան», «Այաքսը» և «Արսենալը», սակայն Գուրկյուֆը ընտրել է «Միլանը»՝ պայմանագիր կնքելով մինչև 2011 թվականը։ Յոանը սկսել է իր կարիերան ակումբում Չեմպիոնների լիգայի խաղում ԱԵԿ-ի դեմ խփած գոլով։ 2008 թվականի հունիսին «Միլանը» Գուրկյուֆին վարձակալության է տվել ֆրանսիական «Բորդո» ակումբին, որտեղ նա դարձել է Ֆրանսիայի առաջնության լավագույն խաղացողը։ Ավելի ուշ «Բորդոն» գնել է Յոանի տրանսֆերը 15 միլիոն եվրոյով։

2010 թվականի օգոստոսի 23-ին Լիոնի «Օլիմպիկը» խաղացողին գնել է «Բորդոյից» 22 միլիոն եվրոյով։ Օգոստոսի 25-ին Գուրկյուֆը 5 տարվա պայմանագիր է կնքել «Լիոն»-ի ակումբականների հետ։ Այս պայմանագրի ժամկետի ավարտից հետո Գուրկյուֆը լքել է «Լիոն»-ը ազատ գործակալի իրավունքով։

Յոան Գուրկուֆի հաջորդ թիմը «Ռենն» էր։ Թիմում մեկ տարի անցկացնելուց հետո Յոանը երկարաձգել է իր պայմանագիրը «Ռեննի» հետ մինչև 2018 թվականը։ Պայմանագրի ժամկետը լրանալուց հետո «Ռենը» որոշել է բաժանվել Գուրկուֆից։

### Հավաքականում
Գուրկյուֆը խաղացել է Ֆրանսիայի ազգային հավաքականի կազմում՝ պատանեկան և երիտասարդական մակարդակներում, և 2005 թվականի Եվրոպայի պատանեկան առաջնությունում հաղթանակած Ֆրանսիայի հավաքականի կազմում է եղել։

## Ձեռքբերումներ
### Թիմային
**«Միլան»**
* Չեմպիոնների լիգայի հաղթող՝ 2007
* ՈՒԵՖԱ-ի Սուպեր գավաթի հաղթող՝ 2007
* Աշխարհի ակումբային առաջնության հաղթող՝ 2007

**«Բորդո»**
* Ֆրանսիայի չեմպիոն՝ 2009
* Ֆրանսիայի լիգայի գավաթի հաղթող՝ 2009
* Ֆրանսիայի սուպերգավաթի հաղթող (**2**)՝ 2008, 2009

**«Լիոն»**
* Ֆրանսիայի գավաթակիր՝ 2012
* Ֆրանսիայի սուպերգավաթի հաղթող՝ 2012

**Ֆրանսիայի երիտասարդական հավաքական**
* Եվրոպայի երիտասարդական առաջնության հաղթող (մինչև 19 տարեկան)` 2005

### Անձնական
* Ֆրանսիայում տարվա լավագույն ֆուտբոլիստ՝ 2009

## Մարզչական վիճակագրություն
### Ակումբային

### Միջազգային

## Ծանոթագրություններ

## Արտաքին հղումներ
* Պրոֆիլը «Բորդո» ակումբի պաշտոնական կայքում

 
Կատեգորիա:Բորդոյի ֆուտբոլիստներ
Կատեգորիա:Դիժոնի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիայի հավաքականի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Իտալիայի լեգեոներ ֆուտբոլիստներ